( สำเนา )
เอกสารงานจ้างออกแบบโดยวิธีประกาศเชิญชวนทั่วไป
เลขที่ ๐๐๒/๒๕๖๘
จ้างออกแบบงานก่อสร้างโครงการก่อสร้างอาคารเอนกประสงค์ อบต.เกาะลันตาใหญ่ โดยวิธีประกาศเชิญชวนทั่วไป
ตามประกาศ องค์การบริหารส่วนตำบลเกาะลันตาใหญ่
ลงวันที่ ๓๑ มกราคม ๒๕๖๘
องค์การบริหารส่วนตำบลเกาะลันตาใหญ่ ซึ่งต่อไปนี้เรียกว่า "องค์การบริหารส่วนตำบลเกาะลันตาใหญ่" มีความประสงค์จะดำเนินการ จ้างออกแบบงานก่อสร้างโครงการก่อสร้างอาคารเอนกประสงค์ อบต.เกาะลันตาใหญ่ โดยวิธีประกาศเชิญชวนทั่วไป โดยมีข้อแนะนำและข้อกำหนด ดังต่อไปนี้

๑. เอกสารแนบท้ายเอกสารจ้างออกแบบ
๑.๑ ขอบเขตของงานจ้างออกแบบ
๑.๒ แบบใบเสนอจ้างออกแบบ
๑.๓ สัญญาจ้างออกแบบและควบคุมงานก่อสร้าง
๑.๔ แบบหนังสือค้ำประกัน
(๑) หลักประกันสัญญา
๑.๕ บทนิยาม
(๑) ผู้ที่มีผลประโยชน์ร่วมกัน
(๒) การขัดขวางการแข่งขันอย่างเป็นธรรม
๑.๖ แบบบัญชีเอกสาร
(๑) บัญชีเอกสารส่วนที่ ๑
(๒) บัญชีเอกสารส่วนที่ ๒

๒. คุณสมบัติของผู้ให้บริการงานจ้างออกแบบหรือควบคุมงานก่อสร้าง
๒.๑ มีความสามารถตามกฎหมาย
๒.๒ ไม่เป็นบุคคลล้มละลาย
๒.๓ ไม่อยู่ระหว่างเลิกกิจการ
๒.๔ ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราว เนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง
๒.๕ ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงาน ของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วน ผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย
๒.๖ มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้าง และการบริหารพัสดุภาครัฐกำหนดในราชกิจจานุเบกษา
๒.๗ เป็นบุคคลธรรมดาหรือนิติบุคคล ซึ่งมีใบอนุญาตประกอบวิชาชีพสถาปัตยกรรมและหรือวิศวกรรมสำหรับงานว่าจ้างตามที่กำหนด ตามกฎหมายว่าด้วยวิชาชีพ สถาปัตยกรรมหรือวิศวกรรม แล้วแต่กรณี สำหรับผู้ให้บริการจ้างออกแบบที่เป็นนิติบุคคล ต้องเป็นผู้ที่ได้ขึ้นทะเบียนไว้กับสภาวิชาชีพนั้นๆ ด้วย
ผู้ให้บริการจ้างออกแบบที่เป็นบุคคลธรรมดาต้องมีสัญชาติไทย
ผู้ให้บริการจ้างออกแบบที่เป็นนิติบุคคลจะต้องมีกรรมการผู้จัดการ หรือหุ้นส่วนผู้จัดการของนิติบุคคลนั้นเป็นคนไทย และเป็นนิติบุคคลที่มีผู้ถือหุ้นเป็นคนไทยเกินร้อยละห้าสิบของทุนการจัดตั้งนิติบุคคลนั้น
๒.๘ ไม่เป็นผู้มีผลประโยชน์ร่วมกันกับผู้ให้บริการจ้างออกแบบรายอื่นที่เข้ายื่นข้อเสนอให้แก่องค์การบริหารส่วนตำบลเกาะลันตาใหญ่ ณ วันประกาศการจ้างออกแบบโดยวิธีประกาศเชิญชวนทั่วไป หรือไม่เป็นผู้กระทำการอันเป็นการขัดขวางการแข่งขันอย่างเป็นธรรม ในการจ้างออกแบบโดยวิธีประกาศเชิญชวนทั่วไปครั้งนี้
๒.๙ ผู้ให้บริการจ้างออกแบบต้องไม่มีส่วนได้เสียกับผู้ประกอบการงานก่อสร้างในงานนั้น ในลักษณะดังต่อไปนี้
(๑) มีความสัมพันธ์โดยตรง คือ ผู้ให้บริการจ้างออกแบบจะต้องไม่เป็นผู้รับจ้างงานก่อสร้างในงานที่ตนเองเป็นคู่สัญญาจ้างออกแบบและควบคุมงานก่อสร้างกับหน่วยงานของรัฐนั้น
(๒) มีความสัมพันธ์โดยอ้อม คือ ผู้ให้บริการจ้างออกแบบจะต้องไม่เป็นผู้รับจ้างให้กับคู่สัญญาในงานก่อสร้างกับหน่วยงานของรัฐ ในงานที่ตนเป็นผู้ให้บริการจ้างออกแบบ
๒.๑๐ ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ให้บริการจ้างออกแบบ ได้มีคำสั่งให้สละสิทธิ์ความคุ้มกันเช่นว่านั้น
๒.๑๑ ผู้ให้บริการจ้างออกแบบต้องมีผลงานประเภทเดียวกันกับงานที่ประกาศเชิญชวนทั่วไป และเป็นผลงานที่เป็นคู่สัญญาโดยตรงกับหน่วยงานของรัฐหรือหน่วยงานเอกชนที่องค์การบริหารส่วนตำบลเกาะลันตาใหญ่เชื่อถือ
๒.๑๒ ผู้ให้บริการจ้างออกแบบที่ยื่นข้อเสนอในรูปแบบของ "กิจการร่วมค้า" ต้องมีคุณสมบัติดังนี้
กรณีที่กิจการร่วมค้าไม่ได้จดทะเบียนเป็นนิติบุคคลใหม่ นิติบุคคลแต่ละนิติบุคคลที่เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน ในกรณีที่กิจการร่วมค้ามีข้อตกลงระหว่างผู้เข้าร่วมค้าเป็นลายลักษณ์อักษรกำหนดให้ผู้เข้าร่วมค้า รายใดรายหนึ่งเป็นผู้รับผิดชอบหลักในการเข้ายื่นข้อเสนอกับหน่วยงานของรัฐและแสดงหลักฐานดังกล่าวมาพร้อมการยื่นข้อเสนอ กิจการร่วมค้านั้นสามารถใช้ผลงานจ้างออกแบบของผู้เข้าร่วมค้าหลักรายเดียวเป็นผลงานจ้างออกแบบของกิจการร่วมค้าที่ยื่นข้อเสนอได้

๓. หลักฐานการยื่นข้อเสนอ
ผู้ให้บริการจ้างออกแบบ จะต้องยื่นซองข้อเสนอ ซึ่งประกอบด้วยเอกสารข้อเสนอด้านคุณภาพ (Technical Proposal) และเอกสารตามข้อ ๓.๑ และเอกสารตามข้อ ๓.๒ รวมไว้ในซองข้อเสนอ ที่ผนึกซองไว้เรียบร้อยแล้ว ดังต่อไปนี้
๓.๑ ส่วนที่ ๑ อย่างน้อยต้องมีเอกสารดังต่อไปนี้
(๑) ในกรณีผู้ให้บริการจ้างออกแบบเป็นนิติบุคคล
(ก) ห้างหุ้นส่วนสามัญหรือห้างหุ้นส่วนจำกัด ให้ยื่นสำเนาหนังสือรับรองการจดทะเบียนนิติบุคคล บัญชีรายชื่อหุ้นส่วนผู้จัดการ ผู้มีอำนาจควบคุม (ถ้ามี) พร้อมรับรองสำเนาถูกต้อง
(ข) บริษัทจำกัดหรือบริษัทมหาชนจำกัด ให้ยื่นสำเนาหนังสือรับรองการจดทะเบียนนิติบุคคล หนังสือบริคณห์สนธิ บัญชีรายชื่อกรรมการผู้จัดการ ผู้มีอำนาจควบคุม (ถ้ามี) และบัญชีผู้ถือหุ้นรายใหญ่ (ถ้ามี) พร้อมรับรองสำเนาถูกต้อง
(๒) ในกรณีผู้ให้บริการจ้างออกแบบเป็นบุคคลธรรมดาหรือคณะบุคคลที่มิใช่นิติบุคคล ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน พร้อมทั้งรับรองสำเนาถูกต้อง
(๓) ในกรณีผู้ให้บริการเป็นผู้ให้บริการจ้างออกแบบร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้า สำเนาบัตรประจำตัวประชาชนของผู้ร่วมค้า หรือผู้ร่วมค้าฝ่ายใดเป็นนิติบุคคลให้ยื่นเอกสารตามที่ระบุไว้ใน (๑)
(๔) เอกสารเพิ่มเติมอื่น ๆ (๔.๑) สำเนาใบทะเบียนพาณิชย์ (ถ้ามี) (๔.๒) สำเนาใบทะเบียนภาษีมูลค่าเพิ่ม (ถ้ามี)
(๕) บัญชีเอกสารส่วนที่ ๑ ทั้งหมดที่ได้ยื่น ตามแบบในข้อ ๑.๖ (๑)
๓.๒ ส่วนที่ ๒ อย่างน้อยต้องมีเอกสารดังต่อไปนี้
(๑) หนังสือมอบอำนาจปิดอากรแสตมป์ตามกฎหมาย ในกรณีที่ผู้ให้บริการมอบอำนาจให้บุคคลอื่น ลงลายมือชื่อให้ชัดเจน หรือหลักฐานแสดงตัวตนของผู้ให้บริการในการเสนองานแทน (๒) ใบอนุญาตประกอบวิชาชีพสถาปัตยกรรมหรือวิศวกรรมสำหรับงานว่าจ้างตามที่กำหนด ตามกฎหมายว่าด้วยวิชาชีพ สถาปัตยกรรมหรือวิศวกรรม แล้วแต่กรณี (๓) สำเนาหนังสือรับรองผลงานพร้อมทั้งรับรองสำเนาถูกต้อง
(๔) บัญชีเอกสารส่วนที่ ๒ ทั้งหมดที่ได้ยื่น ตามแบบในข้อ ๑.๖ (๒)

๔. การยื่นข้อเสนอ
๔.๑ ผู้ให้บริการจ้างออกแบบต้องยื่นข้อเสนอ ตามที่กำหนดไว้ในเอกสารการจ้างออกแบบนี้ โดยไม่มีเงื่อนไขใดๆ และจะต้องกรอกข้อความให้ถูกต้องครบถ้วน ลงลายมือชื่อผู้ให้บริการจ้างออกแบบให้ชัดเจน หรือหลักฐานแสดงตัวตนของผู้ให้บริการจ้างออกแบบ
๔.๒ ในการยื่นข้อเสนอ จะต้องเสนอกำหนดยืนข้อเสนอไม่น้อยกว่า ๑๒๐ วัน ตั้งแต่วันยื่นข้อเสนอ โดยภายในกำหนดยืนข้อเสนอ ผู้ให้บริการจ้างออกแบบต้องรับผิดชอบข้อเสนอที่ตนได้เสนอไว้ และจะถอนการยื่นข้อเสนอมิได้
๔.๓ ผู้ให้บริการจ้างออกแบบจะต้องเสนอกำหนดระยะเวลาดำเนินงานให้แล้วเสร็จภายใน ๙๐ วัน นับถัดจากวันลงนามในสัญญาจ้างออกแบบและควบคุมงานก่อสร้างหรือวันที่ได้รับแจ้งจาก องค์การบริหารส่วนตำบลเกาะลันตาใหญ่ ให้เริ่มงาน
๔.๔ ก่อนยื่นข้อเสนอ ผู้ให้บริการจ้างออกแบบต้องตรวจดูร่างสัญญาออกแบบและควบคุมงานก่อสร้าง รายละเอียด ฯลฯ ให้ถี่ถ้วนและเข้าใจเอกสารการจจ้างออกแบบทั้งหมดเสียก่อนที่จะตกลงยื่นข้อเสนอ ตามเงื่อนไขในเอกสารการจ้างออกแบบ
๔.๕ ผู้ให้บริการจ้างออกแบบจะต้องยื่นซองข้อเสนอ โดยปิดผนึกซองข้อเสนอ จ่าหน้าซองถึง "ประธานคณะกรรมการดำเนินงานจ้างออกแบบโดยวิธีประกาศเชิญชวนทั่วไป" และส่งถึง องค์การบริหารส่วนตำบลเกาะลันตาใหญ่ โดยระบุหน้าซองว่า " ซองข้อเสนอตามเอกสารการจ้างออกแบบเลขที่ ๐๐๒/๒๕๖๘ " ยื่นต่อคณะกรรมการฯ ในวันที่ ๑๐ กุมภาพันธ์ ๒๕๖๘ ระหว่างเวลา ๑๖.๓๐ น. ณ องค์การบริหารส่วนตำบลเกาะลันตาใหญ่ ในเวลาราชการ
เมื่อพ้นกำหนดเวลายื่นซองข้อเสนอแล้ว คณะกรรมการฯ จะไม่รับเอกสารใดๆ โดยเด็ดขาด
๔.๖ คณะกรรมการฯ จะดำเนินการตรวจสอบคุณสมบัติของผู้ให้บริการจ้างออกแบบแต่ละรายว่าเป็นผู้ให้บริการจ้างออกแบบที่มีผลประโยชน์ร่วมกันกับผู้ให้บริการจ้างออกแบบรายอื่น ตามข้อ ๑.๕ (๑) หากปรากฏว่าผู้ให้บริการจ้างออกแบบรายใดเป็นผู้ที่มีผลประโยชน์ร่วมกันกับผู้ให้บริการจ้างออกแบบรายอื่น คณะกรรมการฯ จะตัดรายชื่อผู้ให้บริการจ้างออกแบบที่มีผลประโยชน์ร่วมกันนั้นออกจากการเป็นผู้ยื่นข้อเสนอ
หากปรากฏต่อคณะกรรมการฯ ก่อนหรือในขณะที่มีการพิจารณาข้อเสนอว่า มีผู้ให้บริการจ้างออกแบบรายใดกระทำการอันเป็นการขัดขวางการแข่งขันอย่างเป็นธรรมตามข้อ ๑.๕ (๒) และคณะกรรมการฯ เชื่อว่ามีการกระทำอันเป็นการขัดขวางการแข่งขันอย่างเป็นธรรม คณะกรรมการฯ จะตัดรายชื่อผู้ให้บริการจ้างออกแบบรายนั้นออกจากการเป็นผู้ยื่นข้อเสนอ และ องค์การบริหารส่วนตำบลเกาะลันตาใหญ่ จะพิจารณาลงโทษผู้ให้บริการจ้างออกแบบรายดังกล่าวเป็นผู้ทิ้งงาน เว้นแต่องค์การบริหารส่วนตำบลเกาะลันตาใหญ่ พิจารณาเห็นว่าผู้ให้บริการจ้างออกแบบรายนั้น มิใช่เป็นผู้ริเริ่มให้มีการกระทำดังกล่าวและได้ให้ความร่วมมือเป็นประโยชน์ต่อการพิจารณาขององค์การบริหารส่วนตำบลเกาะลันตาใหญ่
๔.๗ ผู้ให้บริการจ้างออกแบบจะต้องยื่นข้อเสนอด้านคุณภาพ (Technical Proposal) ประกอบด้วยรายละเอียด อย่างน้อย ดังต่อไปนี้
(๑) แนวคิดของงานออกแบบ (๑.๑) มีหลักการและแนวคิดในการออกแบบเป็นเอกลักษณ์เฉพาะ (๑.๒) มีความเหมาะสมและตรงตามวัตถุประสงค์ (๑.๓) มีแนวความคิดในการออกแบบด้านการประหยัดพลังงาน (๒) วิธีปฏิบัติงานและกระบวนการทำงาน (๒.๑) แผนการปฏิบัติงานออกแบบ (๒.๒) แผนบุคคล (๒.๓) แผนการส่งมอบงาน (๓) ผลงานของผู้ให้บริการ (๓.๑) มูลค่างานก่อสร้างของโครงการที่ออกแบบไม่น้อยกว่า ๕,๙๒๕,๐๐๐ บาท (๓.๒) ประสบการณ์ทำงานในด้านการออกแบบ (๔) ข้อเสนออื่นที่เห็นว่าเป็นประโยชน์ต่อโครงการ (๔.๑) ข้อเสนออื่นที่เห็นว่าเป็นประโยชน์ต่อโครงการ
หากผู้ให้บริการจ้างออกแบบ มีข้อเสนอเพิ่มเติมนอกเหนือจากที่กำหนดไว้ ผู้ให้บริการจ้างออกแบบอาจจะเสนอมาพร้อมกับข้อเสนอทางด้านคุณภาพก็ได้

๕. หลักเกณฑ์และสิทธิในการพิจารณาคัดเลือก
๕.๑ คณะกรรมการฯ จะพิจารณาข้อเสนอด้านคุณภาพ โดยมีเกณฑ์การพิจารณาให้คะแนนดังนี้
(๑) แนวคิดของงานออกแบบ ๒๕ คะแนน (๑.๑) มีหลักการและแนวคิดในการออกแบบเป็นเอกลักษณ์เฉพาะ ๑๐ คะแนน (๑.๒) มีความเหมาะสมและตรงตามวัตถุประสงค์ ๕ คะแนน (๑.๓) มีแนวความคิดในการออกแบบด้านการประหยัดพลังงาน ๑๐ คะแนน (๒) วิธีปฏิบัติงานและกระบวนการทำงาน ๒๕ คะแนน (๒.๑) แผนการปฏิบัติงานออกแบบ ๕ คะแนน (๒.๒) แผนบุคคล ๑๐ คะแนน (๒.๓) แผนการส่งมอบงาน ๑๐ คะแนน (๓) ผลงานของผู้ให้บริการ ๔๐ คะแนน (๓.๑) มูลค่างานก่อสร้างของโครงการที่ออกแบบไม่น้อยกว่า ๕,๙๒๕,๐๐๐ บาท ๒๐ คะแนน (๓.๒) ประสบการณ์ทำงานในด้านการออกแบบ ๒๐ คะแนน (๔) ข้อเสนออื่นที่เห็นว่าเป็นประโยชน์ต่อโครงการ ๑๐ คะแนน (๔.๑) ข้อเสนออื่นที่เห็นว่าเป็นประโยชน์ต่อโครงการ ๑๐ คะแนน รวมทั้งหมด ๑๐๐ คะแนน
๕.๒ ผู้ให้บริการจ้างออกแบบที่ได้รับการคัดเลือก จะต้องได้คะแนนจากการพิจารณาด้านคุณภาพ ไม่น้อยกว่าร้อยละ ๖๐ ของคะแนนทั้งหมด
๕.๓ คณะกรรมการฯ จะพิจารณาข้อเสนอด้านคุณภาพของผู้ให้บริการจ้างออกแบบรายที่ถูกต้องตามข้อ ๕.๑ และข้อ ๕.๒ และจะพิจารณาเลือกผู้ให้บริการจ้างออกแบบรายที่ได้คะแนนคุณภาพมากที่สุด และจัดลำดับไว้ไม่เกิน ๓ ราย ในกรณีที่ผู้ให้บริการจ้างออกแบบรายที่คัดเลือกไว้ซึ่งได้คะแนนคุณภาพมากที่สุดไม่ยอมเข้าทำสัญญากับองค์การบริหารส่วนตำบลเกาะลันตาใหญ่ในเวลาที่กำหนด คณะกรรมการฯ จะพิจารณาผู้ให้บริการจ้างออกแบบที่ได้คะแนนคุณภาพมากที่สุดรายถัดไป
กรณีที่ผู้ยื่นข้อเสนอมีคะแนนคุณภาพรวมสูงสุดเท่ากัน คณะกรรมการฯ จะพิจารณาโดยให้หน่วยงานของรัฐพิจารณากำหนดตามความเหมาะสม
๕.๔ หากผู้ให้บริการจ้างออกแบบรายใดมีคุณสมบัติไม่ถูกต้องตามข้อ ๒ หรือยื่นหลักฐานการยื่นข้อเสนอไม่ถูกต้อง หรือไม่ครบถ้วนตามข้อ ๓ หรือยื่นข้อเสนอไม่ถูกต้องตามข้อ ๔ แล้วแต่กรณี คณะกรรมการฯ จะไม่รับพิจารณาข้อเสนอของผู้ให้บริการจ้างออกแบบรายนั้น เว้นแต่ผู้ให้บริการจ้างออกแบบรายใดเสนอเอกสาร ด้านคุณภาพไม่ครบถ้วน หรือเสนอรายละเอียดแตกต่างไปจากเงื่อนไขที่องค์การบริหารส่วนตำบลเกาะลันตาใหญ่ กำหนดไว้ในประกาศและเอกสารการจ้างออกแบบโดยวิธีประกาศเชิญชวนทั่วไป ในส่วนที่มิใช่สาระสำคัญและความแตกต่างนั้นไม่มีผลทำให้เกิดการได้เปรียบเสียเปรียบต่อผู้ให้บริการจ้างออกแบบรายอื่น หรือเป็นการผิดพลาดเล็กน้อย คณะกรรมการฯ อาจพิจารณาผ่อนปรนการตัดสิทธิผู้ให้บริการจ้างออกแบบรายนั้น
๕.๕ องค์การบริหารส่วนตำบลเกาะลันตาใหญ่สงวนสิทธิไม่พิจารณาข้อเสนอของผู้ให้บริการจ้างออกแบบโดยไม่มีการผ่อนผัน ในกรณีดังต่อไปนี้
(๑) ไม่ปรากฏชื่อผู้ให้บริการจ้างออกแบบที่ยื่นข้อเสนอรายนั้นในบัญชีรายชื่อผู้รับเอกสารการจ้างออกแบบขององค์การบริหารส่วนตำบลเกาะลันตาใหญ่ หรือในบัญชีรายชื่อผู้รับเอกสารการจ้างออกแบบทางระบบจัดซื้อจัดจ้างด้วยอิเล็กทรอนิกส์
(๒) ไม่กรอกชื่อผู้ให้บริการจ้างออกแบบในใบเสนองานจ้างออกแบบ
(๓) เสนอรายละเอียดแตกต่างไปจากเงื่อนไขที่กำหนดในเอกสารการจ้างออกแบบที่เป็นสาระสำคัญ หรือมีผลทำให้เกิดความได้เปรียบเสียเปรียบแก่ผู้ให้บริการจ้างออกแบบรายอื่น
๕.๖ ในการคัดเลือกผู้ให้บริการจ้างออกแบบหรือในการทำสัญญาจ้างออกแบบและควบคุมงาน คณะกรรมการฯ หรือองค์การบริหารส่วนตำบลเกาะลันตาใหญ่ มีสิทธิให้ผู้ให้บริการจ้างออกแบบชี้แจงข้อเท็จจริงเพิ่มเติมด้วยวาจาได้ แต่จะไม่รับพิจารณาเอกสารหรือการเสนออื่นใดที่เป็นการเปลี่ยนแปลงสาระสำคัญที่เสนอไว้แล้ว และองค์การบริหารส่วนตำบลเกาะลันตาใหญ่ มีสิทธิที่จะไม่รับข้อเสนอ หรือไม่ทำสัญญา หากข้อเท็จจริงดังกล่าวไม่เหมาะสมหรือไม่ถูกต้อง

๖. ค่าจ้างและเงื่อนไขการจ่ายเงิน องค์การบริหารส่วนตำบลเกาะลันตาใหญ่จะจ่ายค่าจ้างให้แก่ผู้ให้บริการจ้างออกแบบ ดังนี้ งวดสุดท้าย จ่ายร้อยละ ๑๐๐ ของเงินค่าจ้างออกแบบ
๗. การทำสัญญาจ้างออกแบบและควบคุมงานก่อสร้าง
ผู้ให้บริการจ้างออกแบบที่ได้รับการคัดเลือกจะต้องทำสัญญาจ้างตามแบบสัญญาจ้างออกแบบและควบคุมงานก่อสร้าง ดังระบุในข้อ ๑.๓ หรือทำข้อตกลงเป็นหนังสือกับองค์การบริหารส่วนตำบลเกาะลันตาใหญ่ ภายใน ๗ วัน นับถัดจากวันที่ได้รับแจ้ง
๘. หลักประกันสัญญาจ้างออกแบบและควบคุมงานก่อสร้าง
ผู้ให้บริการจ้างออกแบบที่ได้รับคัดเลือกให้ทำสัญญาจ้างออกแบบและควบคุมงานก่อสร้างกับองค์การบริหารส่วนตำบลเกาะลันตาใหญ่ต้องวางหลักประกันสัญญาจ้างออกแบบและควบคุมงานก่อสร้างเป็นจำนวนเงินเท่ากับร้อยละ ๕ ของราคาค่าจ้างออกแบบให้องค์การบริหารส่วนตำบลเกาะลันตาใหญ่ยึดถือไว้ในขณะทำสัญญาโดยใช้หลักประกันอย่างหนี่งอย่างใด ดังต่อไปนี้
๘.๑ เงินสด
๘.๒ เช็คหรือดราฟท์ ที่ธนาคารเซ็นสั่งจ่าย โดยเป็นเช็คหรือดราฟท์ลงวันที่ที่ใช้เช็คหรือดราฟท์นั้น ชำระต่อเจ้าหน้าที่ในวันทำสัญญา หรือก่อนวันทำสัญญาไม่เกิน ๓ วันทำการ
๘.๓ หนังสือคํ้าประกันของธนาคารภายในประเทศ ตามแบบที่คณะกรรมการนโยบายกำหนด โดยอาจเป็นหนังสือคํ้าประกันอิเล็กทรอนิกส์ตามวิธีการที่กรมบัญชีกลางกำหนดก็ได้ ดังระบุในข้อ ๑.๔ (๑)
๘.๔ หนังสือคํ้าประกันของบริษัทเงินทุน หรือบริษัทเงินทุนหลักทรัพย์ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจคํ้าประกันตามประกาศของธนาคารแห่งประเทศไทย ตามรายซื่อบริษัทเงินทุนที่ธนาคารแห่งประเทศไทยแจ้งเวียนให้ทราบ โดยอนุโลมให้ใช้ตามตัวอย่างหนังสือคํ้าประกับของธนาคารที่คณะกรรมการนโยบายกำหนด ดังระบุในข้อ ๑.๔ (๑)
๘.๕ พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ยภายใน ๑๕ วันนับถัดจากวันที่ผู้ให้บริการจ้างออกแบบพ้นจากข้อผูกพันตามสัญญาจ้างออกแบบและควบคุมงานก่อสร้างแล้ว
๙. อัตราค่าปรับ
กรณีที่ผู้ให้บริการจ้างออกแบบทำงานไม่แล้วเสร็จตามเวลาที่กำหนดในสัญญา ผู้ให้บริการจ้างออกแบบจะต้องเสียค่าปรับให้แก่องค์การบริหารส่วนตำบลเกาะลันตาใหญ่เป็นรายวัน ในอัตราร้อยละ ๐.๑ ของวงเงินค่าจ้างตามสัญญานับถัดจากวันครบกำหนด จนถึงวันที่ผู้ให้บริการจ้างออกแบบปฏิบัติตามสัญญา ถูกต้อง ครบถ้วน
๑๐. ข้อสงวนสิทธิในการเสนอราคาและอื่นๆ
๑๐.๑ ผู้ให้บริการจ้างออกแบบซึ่งองค์การบริหารส่วนตำบลเกาะลันตาใหญ่ได้คัดเลือกแล้ว ไม่ไปทำสัญญา ภายในเวลาที่กำหนด ดังระบุไว้ในข้อ ๗ องค์การบริหารส่วนตำบลเกาะลันตาใหญ่จะพิจารณาให้เป็นผู้ทิ้งงานตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐
๑๐.๒ องค์การบริหารส่วนตำบลเกาะลันตาใหญ่สงวนสิทธิที่จะแก้ไขเพิ่มเติมเงื่อนไข หรือข้อกำหนดในแบบสัญญาจ้างออกแบบและควบคุมงานก่อสร้าง ให้เป็นไปตามความเห็นของสำนักงานอัยการสูงสุด (ถ้ามี)
๑๐.๓ เงินค่าจ้างสำหรับงานจ้างออกแบบครั้งนี้ ได้มาจากเงินงบประมาณค้างจ่าย การลงนามในสัญญาจะกระทำได้ต่อเมื่อองค์การบริหารส่วนตำบลเกาะลันตาใหญ่ ได้รับอนุมัติเงินค่าจ้างออกแบบจากเงินงบประมาณค้างจ่าย แล้วเท่านั้น
๑๐.๔ ในกรณีที่เอกสารแนบท้ายเอกสารการจ้างออกแบบนี้มีความขัดหรือแย้งกัน ผู้ให้บริการจ้างออกแบบจะต้องปฏิบัติตามคำวินิจฉัยขององค์การบริหารส่วนตำบลเกาะลันตาใหญ่ คำวินิจฉัยดังกล่าวให้ถือเป็นที่สุด และผู้ให้บริการจ้างออกแบบไม่มีสิทธิเรียกร้องค่าใช้จ่ายใดๆ เพิ่มเติม
๑๐.๕ ก่อนลงนามในสัญญาจ้างออกแบบและควบคุมงานก่อสร้าง องค์การบริหารส่วนตำบลเกาะลันตาใหญ่จะประกาศยกเลิกการจ้างออกแบบโดยวิธีประกาศเชิญชวนทั่วไปครั้งนี้ โดยผู้ให้บริการจ้างออกแบบจะเรียกร้องค่าเสียหายใดๆ จากองค์การบริหารส่วนตำบลเกาะลันตาใหญ่ไม่ได้ในกรณีต่อไปนี้
(๑) องค์การบริหารส่วนตำบลเกาะลันตาใหญ่ไม่ได้รับการจัดสรรเงินเงินงบประมาณค้างจ่าย ที่จะใช้ในการจ้างผู้ให้บริการจ้างออกแบบหรือได้รับจัดสรรไม่เพียงพอที่จะทำการจ้างผู้ให้บริการจ้างออกแบบครั้งนี้ต่อไป
(๒) มีการกระทำที่เข้าลักษณะผู้ให้บริการจ้างออกแบบที่ได้รับการคัดเลือกจากการจ้างออกแบบโดยวิธีประกาศเชิญชวนทั่วไปครั้งนี้มีผลประโยชน์ร่วมกัน หรือมีส่วนได้เสียกับผู้ให้บริการจ้างออกแบบที่ยื่นข้อเสนอรายอื่น หรือขัดขวางการแข่งขันอย่างเป็นธรรม หรือสมยอมกันกับผู้ยื่นข้อเสนอรายอื่นหรือเจ้าหน้าที่ในการยื่นข้อเสนอ หรือส่อว่ากระทำการทุจริตอื่นใดในการยื่นข้อเสนอ
(๓) การทำการจัดจ้างครั้งนี้ต่อไปอาจก่อให้เกิดความเสียหายแก่องค์การบริหารส่วนตำบลเกาะลันตาใหญ่ หรือกระทบต่อประโยชน์สาธารณะ
องค์การบริหารส่วนตำบลเกาะลันตาใหญ่
๓๑ มกราคม ๒๕๖๘

สำเนาถูกต้อง |
วิไลพร ชัยศิริ |
(นางสาววิไลพร ชัยศิริ) |
นิติกร |
ประกาศขึ้นเว็บวันที่ ๓๑ มกราคม ๒๕๖๘
โดย นางสาววิไลพร ชัยศิริ นิติกร
เอกสารจ้างออกแบบหรือควบคุมงานก่อสร้างโดยวิธีประกาศเชิญชวนทั่วไป เลขที่ ๐๐๒/๒๕๖๘